CELEX: 32010R0741
Language: da
Date: 2010-08-17 00:00:00
Title: Kommissionens forordning (EU) nr. 741/2010 af 17. august 2010 om ændring af forordning (EF) nr. 1490/2002 og (EF) nr. 2229/2004 for så vidt angår den dato, hvortil godkendelser fortsat kan være gældende i tilfælde, hvor anmelderen har indgivet en ansøgning efter den fremskyndede procedure i forordning (EF) nr. 33/2008  EØS-relevant tekst

18.8.2010   
            
            
               DA
            
            
               Den Europæiske Unions Tidende
            
            
               L 217/2
            
         KOMMISSIONENS FORORDNING (EU) Nr. 741/2010
   af 17. august 2010
   om ændring af forordning (EF) nr. 1490/2002 og (EF) nr. 2229/2004 for så vidt angår den dato, hvortil godkendelser fortsat kan være gældende i tilfælde, hvor anmelderen har indgivet en ansøgning efter den fremskyndede procedure i forordning (EF) nr. 33/2008
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 2, andet afsnit, og
   ud fra følgende betragtninger:
   
               (1)
            
            
               Kommissionens forordning (EF) nr. 1490/2002 af 14. august 2002 om yderligere bestemmelser for iværksættelsen af tredje fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF, og om ændring af forordning (EF) nr. 451/2000 (2) og Kommissionens forordning (EF) nr. 2229/2004 af 3. december 2004 om de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (3) indeholder de nærmere bestemmelser for iværksættelsen af tredje og fjerde fase af det arbejdsprogram, der er omhandlet i artikel 8, stk. 2, i direktiv 91/414/EØF.
            
         
               (2)
            
            
               I tilfælde, hvor anmelderen trækker sin støtte til optagelse af det aktive stof i bilag I til direktiv 91/414/EØF tilbage i henhold til artikel 11e i forordning (EF) nr. 1490/2002 eller artikel 24e i forordning (EF) nr. 2229/2004, skal godkendelserne trækkes tilbage pr. 31. december 2010.
            
         
               (3)
            
            
               For de fleste stoffers vedkommende er ansøgningerne blevet indgivet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008 om gennemførelsesbestemmelser til Rådets direktiv 91/414/EØF af 17. januar 2008 for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er blevet optaget i direktivets bilag I (4).
            
         
               (4)
            
            
               For at skabe mulighed for at afslutte undersøgelsen af disse stoffer er det nødvendigt at udvide den periode, som medlemsstaterne har til at trække godkendelsen tilbage, for så vidt angår disse stoffer.
            
         
               (5)
            
            
               Forordning (EF) nr. 1490/2002 og (EF) nr. 2229/2004 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Ændring af forordning (EF) nr. 1490/2002
   I artikel 12, stk. 3, i forordning (EF) nr. 1490/2002 tilføjes følgende punktum:
   
      »Sidste frist for medlemsstaterne til at trække godkendelser tilbage er dog den 31. december 2011, når en ansøgning er blevet indgivet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008 (5).
   
   Artikel 2
   Ændring af forordning (EF) nr. 2229/2004
   I artikel 25, stk. 3, i forordning (EF) nr. 2229/2004 tilføjes følgende punktum:
   
      »Sidste frist for medlemsstaterne til at trække godkendelser tilbage er dog den 31. december 2011, når en ansøgning er blevet indgivet efter den fremskyndede procedure, der er omhandlet i artikel 14-19 i Kommissionens forordning (EF) nr. 33/2008 (6).
   
   Artikel 3
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. august 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 230 af 19.8.1991, s. 1.
   
      (2)  EFT L 224 af 21.8.2002, s. 23.
   
      (3)  EUT L 379 af 24.12.2004, s. 13.
   
      (4)  EUT L 15 af 18.1.2008, s. 5.
   
      (5)  EUT L 15 af 18.1.2008, s. 5.«
   
      (6)  EUT L 15 af 18.1.2008, s. 5.«